Indian State of Kerala’s government is paying news channels to telecast CM’s interview.
The fact behind every news!, വിവരണം, കൊറോണക്കാലത്ത് ശബളം മുടങ്ങുമ്പോൾ എന്തിനാണീ പി ആർ ധൂർത്ത്, —————, കേരള മുഖ്യമന്ത്രി എല്ലാ ദിവസവും, പത്രസമ്മേളനം നടത്തുന്നു. കേരളത്തിലെ ചാനൽകാരൊക്കെ ഡെയിലി ചാനലിൽ സ്വമേധയാ പോയിരുന്നു റെക്കോർഡ് ചെയ്ത് പുനസംപ്രേഷണം ചെയ്യുന്നു എന്നാണോ പലരുടെയും ധാരണ.., എന്നാൽ അതല്ല സത്യം.., ചാനലുകൾക്ക് കോടികൾ മേടിച്ച് എല്ലാരും ഒരു മണിക്കൂർ സ്പോൺസേർഡ് പ്രോഗ്രാം, സംസ്ഥാനം കത്തുമ്പോൾ ഒരാൾ പി ആർ നടത്തുന്നു എന്ന തലക്കെട്ട് നല്\u200dകി കേരളത്തിലെ പ്രധാനപ്പെട്ട വാര്\u200dത്ത ചാനലുകളായ ഏഷ്യാനെറ്റ് ന്യൂസ്, 24 ന്യൂസ്, മാതൃഭൂമി ന്യൂസ്, മീഡിയ വണ്\u200d എന്നിവ സംപ്രേഷണം ചെയ്ത ഒരു പരിപാടിയുടെ ചിത്രങ്ങളും ഏഷ്യാനെറ്റ് ന്യൂസ് ഫെയ്\u200cസ്ബുക്ക് പേജില്\u200d പങ്കുവെച്ച ചില വാര്\u200dത്തകളുടെ സ്ക്രീന്\u200dഷോട്ടും സഹിതം ഒരു പോസ്റ്റ് വൈറലായി പ്രചരിക്കുന്നുണ്ട്. അതായത് കൊറോണ ഭീതിയില്\u200d ലോകം ആശങ്കയില്\u200d കഴിയുന്ന നാളുകളില്\u200d മുഖ്യമന്ത്രി പിണറായി വിജയന്\u200d എല്ലാ ദിവസവും നടത്തുന്ന പത്രസമ്മേളനങ്ങള്\u200d സര്\u200dക്കാര്\u200d ചിലവില്\u200d കോടിക്കണക്കിന് പണം നല്\u200dകി ചാനലുകള്\u200d പുനസംപ്രേഷണം ചെയ്യുന്നു എന്നതാണ് പോസ്റ്റിന്\u200dറെ അവകാശവാദം. ലൈവ് വാര്\u200dത്തസമ്മേളനങ്ങള്\u200d പിന്നീട് സ്പോണ്\u200dസേര്\u200dഡ് പരിപാടിയായി പുനസംപ്രേഷണം ചെയ്യാന്\u200d ചാനലുകള്\u200dക്ക് സര്\u200dക്കാര്\u200d പണം നല്\u200dകുന്നുണ്ടെന്നതിന്\u200dറെ തെളിവാണ് പോസ്റ്റില്\u200d നല്\u200dകിയിരിക്കുന്ന സ്ക്രീന്\u200dഷോട്ടെന്നും ഏഷ്യാനെറ്റ് ഫെയ്\u200cസ്ബുക്ക് പേജില്\u200d സ്പോണ്\u200dസേഡ് പോസ്റ്റുകള്\u200d ഇടുന്നതും ഇത്തരത്തിലാണെന്നുമാണ് പോസ്റ്റ് പങ്കുവെച്ചിരിക്കുന്ന വ്യക്തി ഉയര്\u200dത്തുന്ന അവകാശവാദം. അഡ്വ. വീണ എസ് നായര്\u200d എന്ന പേരിലുള്ള പേജിലാണ് പോസ്റ്റ് പങ്കുവെച്ചിരിക്കുന്നത്. പോസ്റ്റിന് ഇതുവരെ 438ല്\u200d അധികം റിയാക്ഷനുകളും 128ല്\u200d അധികം ഷെയറുകളും ലഭിച്ചിട്ടുണ്ട്., പോസ്റ്റില്\u200d നല്\u200dകിയിരിക്കുന്ന ചിത്രങ്ങളും സ്ക്രീന്\u200dഷോട്ടുകളും-, എന്നാല്\u200d പോസ്റ്റില്\u200d ആരോപിക്കുന്നത് പോലെ വാര്\u200dത്ത ചാനലുകള്\u200dക്ക് സര്\u200dക്കാര്\u200d പണം നല്\u200dകിയാണോ എല്ലാ ദിവസവും\xa0 കോവിഡ് 19 അവലോകനത്തിന് ശേഷം മുഖ്യമന്ത്രി നടത്തുന്ന വാര്\u200dത്ത സമ്മേളനങ്ങള്\u200d പുനസംപ്രേഷണം ചെയ്യുന്നത്? പോസ്റ്റിലെ സ്ക്രീന്\u200dഷോട്ടില്\u200d നല്\u200dകിയിരിക്കുന്ന സ്പോണ്\u200dസേ\u200dഡ് പരിപാടി മുഖ്യമന്ത്രിയുടെ പത്രസമ്മേളനം പുനസംപ്രേഷണം ചെയ്തതാണോ? ഏഷ്യാനെറ്റ് ന്യൂസ് ഫെയ്\u200cസ്ബുക്ക് പേജിലും സര്\u200dക്കാര്\u200d പണം നല്\u200dകിയാണോ സ്പോണ്\u200dസേര്\u200dഡ് പോസ്റ്റുകള്\u200d നല്\u200dകുന്നത്? വസ്\u200cതുത പരിശോധിക്കാം., വസ്\u200cതുത വിശകലനം, പോസ്റ്റിലെ ആരോപണങ്ങളില്\u200d ഒരോന്നായി വസ്\u200cതുത അന്വേഷണം നടത്തുന്നതിന്\u200dറെ ഭാഗമായി ഏഷ്യാനെറ്റ് ന്യൂസ് വെബ്\u200c ഡെസ്\u200cകുമായി ഞങ്ങളുടെ പ്രതിനിധി ഫോണില്\u200d ബന്ധപ്പെട്ടു. ഏഷ്യാനെറ്റ് മാര്\u200dച്ച് 29 ഞായര്\u200d ദിവസം സംപ്രേഷണം ചെയ്\u200cത സ്പോണ്\u200dസേര്\u200dഡ് പരിപാടി മുഖ്യമന്ത്രിയുടെ വാര്\u200dത്ത സമ്മേളനമല്ലെന്നതാണ് വെബ്\u200cഡെസ്\u200cകില്\u200d നിന്നും ലഭിച്ച മറുപടി. സംസ്ഥാന സര്\u200dക്കാരിന്\u200dറെ വിവിധ മേഖലകളിലുള്ള പ്രവര്\u200dത്തനങ്ങള്\u200d സംബന്ധിച്ച് മുഖ്യമന്ത്രി തന്നെ കാര്യങ്ങള്\u200d നേരിട്ട് വിശദീകരിക്കുകയും ആശയങ്ങള്\u200d പങ്കുവയ്ക്കുകയും ചര്\u200dച്ച ചെയ്യുകയും ചെയ്യുന്ന നാം മുന്നോട്ട് എന്ന പരിപാടിയാണ് ഏഷ്യാനെറ്റ് ന്യൂസ് സംപ്രേഷണം ചെയ്\u200cതത്. ഇത് കഴിഞ്ഞ കുറെ നാളുകളായി മലയാളത്തിലെ എല്ലാ പ്രധാനപ്പെട്ട വാര്\u200dത്ത ചാനലുകളും സംപ്രേഷണം ചെയ്യുന്നുണ്ടെന്നും ഇതോടെ വ്യക്തമായി. മാതൃഭൂമിയും, മീഡിയ വണ്ണും, 24 ന്യൂസും എല്ലാം സംപ്രേഷണം ചെയ്\u200cതത് ഇതെ പരിപാടി തന്നെയാണെന്നും അന്വേഷണത്തില്\u200d നിന്നും മനസിലാക്കാന്\u200d കഴിഞ്ഞു. നാം മുന്നോട്ട് എന്ന ഈ പരിപാടിയുടെ ടൈറ്റില്\u200d യൂ ട്യൂബില്\u200d സെര്\u200dച്ച് ചെയ്തപ്പോള്\u200d തന്നെ പരിപാടിയുടെ ഏറ്റവും പുതിയ എപ്പിസോ\u200dഡ് കണ്ടെത്താന്\u200d കഴിഞ്ഞു. നാം മുന്നോട്ട് എന്ന യൂ ട്യൂബ് ചാനലിലാണ് പരിപാടിയുടെ എല്ലാ എപ്പിസോഡുകളും അപ്\u200cലോഡ് ചെയ്തിരിക്കുന്നത്. അവസാനം അപ്\u200cലോഡ് ചെയ്തിരിക്കുന്ന 90-ാം എപ്പിസോഡ\u200d് സംസ്ഥാന സര്\u200dക്കാരിന്\u200dറെ കോവിഡ് നിയന്ത്രണ പ്രവര്\u200dത്തനങ്ങലെ കുറിച്ചുള്ളതാണ്. അതിജീവിക്കാം കരുതലോടെ എന്നതാണ് എപ്പിസോഡിന് നല്\u200dകിയിരിക്കുന്ന പേര്. മാര്\u200dച്ച് 29ന് അപ്\u200cലോഡ് ചെയ്\u200cതിരിക്കുന്ന എപ്പിസോഡിന്\u200dറെ തുടക്കം തന്നെ 0.37 സെക്കന്\u200dഡുകള്\u200d മുതല്\u200d 01.32 വരെ മുഖ്യമന്ത്രി പിണറായി വിജയന്\u200d കഴിഞ്ഞ ദിവസങ്ങളില്\u200d നടത്തിയ കൊറോണ അവലോകനത്തിന് ശേഷമുള്ള വാര്\u200dത്ത സമ്മേളനത്തിന്\u200dറെ ഒരു ചെറിയ ഭാഗം ഉള്\u200dപ്പെടുത്തിയിട്ടുണ്ട്. ഇതെ മാര്\u200dച്ച് 29ന് അതായത് ഞായറാഴ്ച്ച തന്നെയാണ് നാം മുന്നോട്ട് പരിപാടി ചാനലില്\u200d സംപ്രേഷണം ചെയ്\u200cതത് എന്നതിന്\u200dറെ തെളിവാണ് ഫെയ്\u200cസ്ബുക്കില്\u200d പ്രചരിക്കുന്ന പോസ്റ്റില്\u200d ഏഷ്യാനെറ്റ് ന്യൂസ് സംപ്രേഷണം ചെയ്\u200cത പരിപാടിയില്\u200d മാര്\u200dച്ച് 29 എന്ന ഡേറ്റ് വ്യക്തമായി കാണാന്\u200d കഴിയുന്നത്. മാത്രമല്ല 29ന് കൊവിഡ് അവലോകനത്തിന് ശേഷം വാര്\u200dത്ത സമ്മേളനം ഇല്ലായിരുന്നു. പകരം വാര്\u200dത്ത കുറിപ്പ് മാധ്യമങ്ങള്\u200dക്ക് നല്\u200dകുകയായിരുന്നു., ഏഷ്യാനെറ്റ് ഫെയ്\u200cസ്ബുക്ക് പേജിലെ സ്പോണ്\u200dസേര്\u200dഡ് പോസ്റ്റിനെ കുറിച്ചുള്ള പ്രതികരണത്തെ കുറിച്ചാണ് പിന്നീട് അന്വേഷിച്ചത്. ഏഷ്യാനെറ്റ് ന്യൂസ് വെബ്\u200cഡെസ്ക്കുമായി ബന്ധപ്പെട്ടപ്പോള്\u200d അവര്\u200d പറഞ്ഞ മറുപടി ഇങ്ങനെയാണ്., സാധാരണയായി നാല് പോസ്റ്റുകള്\u200d ഇത്തരത്തില്\u200d സ്പോണ്\u200dസേര്\u200dഡ് പോസ്റ്റായി പങ്കുവയ്ക്കാറുണ്ട്. ഇത് വ്യക്തികളുടെ കയ്യില്\u200d നിന്നോ അല്ലെങ്കില്\u200d സര്\u200dക്കാരിന്\u200dറെ കയ്യില്\u200d നിന്നോ പണം വാങ്ങി നല്\u200dകുന്നതല്ല. അത് പേജിന്\u200dറെ പ്രൊമോഷനുമായി ബന്ധപ്പെട്ട് ഫെയ്\u200cസ്ബുക്കുമായി ചേര്\u200dനന്ന് കമ്പനി നടത്തുന്ന പ്രവര്\u200dത്തനങ്ങളുടെ ഭാഗമാണ്. മറിച്ചുള്ള ആരോപണങ്ങള്\u200d അടിസ്ഥാന രഹിതമാണ്., നാം മുന്നോട്ട് 90-ാം എപ്പിസോഡ് യൂട്യൂബില്\u200d (മുഖ്യമന്ത്രിയുടെ വാര്\u200dത്ത സമ്മേളനത്തിന്\u200dറെ പ്രസക്ത ഭാഗങ്ങള്\u200d പരിപാടിയുടെ തുടക്കത്തില്\u200d കാണാം )-, ഫെയ്\u200cസ്ബുക്ക് പോസ്റ്റില്\u200d ഏഷ്യാനെറ്റ് പുനസംപ്രേഷണം ചെയ്\u200cതു എന്ന് അവകാശപ്പെടുന്ന വാര്\u200dത്ത സമ്മേളനത്തിന്\u200dറെ തീയതി വ്യക്തമായി കാണാം-, നിഗമനം, മലയാളം വാര്\u200dത്ത ചാനലുകളില്\u200d സംപ്രേഷണം ചെയ്യുന്ന സര്\u200dക്കാരിന്\u200dറെ നാം മുന്നോട്ട് എന്ന പരിപാടിയുടെ ചിത്രങ്ങളാണ് മുഖ്യമന്ത്രിയുടെ വാര്\u200dത്ത സമ്മേളനം പുനസംപ്രേഷണം ചെയ്യുന്ന എന്ന പേരില്\u200d പ്രചരിപ്പിക്കുന്നതെന്ന് കണ്ടെത്താന്\u200d കഴിഞ്ഞു. അതുകൊണ്ട് തന്നെ പോസ്റ്റ് പൂര്\u200dണ്ണമായും വ്യാജമാണെന്ന് തന്നെ അനുമാനിക്കാം., Title:മുഖ്യമന്ത്രി എല്ലാ ദിവസവും നടത്തുന്ന വാര്\u200dത്ത സമ്മേളനങ്ങള്\u200d സര്\u200dക്കാര്\u200d ചിലവില്\u200d കോടികള്\u200d മുടക്കി വാര്\u200dത്ത ചാനലുകളില്\u200d പുനസംപ്രേഷണം ചെയ്യുന്നുണ്ടോ?, Result: False
മുഖ്യമന്ത്രി എല്ലാ ദിവസവും നടത്തുന്ന വാര്‍ത്ത സമ്മേളനങ്ങള്‍ സര്‍ക്കാര്‍ ചിലവില്‍ കോടികള്‍ മുടക്കി ചാനലുകളില്‍ പുനസംപ്രേഷണം ചെയ്യുന്നുണ്ടോ? | FactCrescendo | The leading fact-checking website in India